als_Latn dik_Latn sag_Latn
Ambicie të Mëdha
Jose Mourinho: I respektojmë kundërshtarët, sepse edhe ata kanë të njëjtat ambicie si ne, por ne dëshirojmë ta fitojmë Premier Ligën dhe jemi të gatshëm për ta bërë këtë.
Politiko
E Martë, 22 Korrik 2014 | 19:52
0 Komente.
Jose Mourinho është i bindur se sivjet Chelsea do të mund ta fitojë Ligën Angleze.
Duke folur në një konferencë për media në Austri, ku aktualisht Chelsea është duke stërvitur në para-sezon, Special One ka deklaruar se kësaj radhe ekipi i tij do të jetë i fuqishëm dhe beson në fitore.
“Nëse nuk mendoj në këtë mënyrë, do të shkoja në shtëpi dhe do të lejoja që dikush tjetër ta drejtonte Chelsean”.
“Njerëzit mund të flasin për Liga të tjera, por Anglia është i vetmi vend ku pesë apo gjashtë skuadra mund ta fitojnë titullin”.
“Kur keni dy klube nga Manchester, tri klube nga Londra – Tottenham, Arsenal dhe Chelsea – plus Liverpool, kemi të bëjmë me gjashtë top-skuadra, ku secila prej tyre mund ta fitojë titullin. Prandaj, të gjithë e duan Premier Ligën”.
“Në Chelsea, nese do të mendonim që s’mund të fitojmë, ose që nuk e kemi kualitetin e duhur për të fituar, nuk do të ishim këtu duke u munduar”.
“I respektojmë kundërshtarët, sepse edhe ata kanë të njëjtat ambicie si ne, por ne dëshirojmë ta fitojmë Premier Ligën dhe jemi të gatshëm për ta bërë këtë”, ka deklaruar Jose Mourinho.
als_Latn als_Latn slv_Latn als_Latn als_Latn als_Latn als_Latn als_Latn als_Latn als_Latn als_Latn als_Latn